title: Deċiżjoni tal-Kunsill tat- 22 ta' Novembru 2004 dwar l-iffirmar ta' Ftehim Kwadru bejn il-Komunitá Ewropea u s-Serbja u Montenegro dwar il-prinċipji ġenerali għall-parteċipazzjoni tas-Serbja u Montenegro fil-programmi Komunitarji

text:
12.12.2008        MT                 Il-Ġurnal Uffiċjali ta’ l-Unjoni Ewropea                329

32005D0521

L 192/28                       IL-ĠURNAL UFFIĊJALI TA’ L-UNJONI EWROPEA                 22.7.2005

                                      DEĊIŻJONI TAL-KUNSILL
                                        tat-22 ta’ Novembru 2004

                                     dwar l-iffirmar ta' Ftehim Kwadru
                                         bejn il-Komunitá Ewropea
                                          u s-Serbja u Montenegro
                            dwar il-prinċipji ġenerali għall-parteċipazzjoni
                                          tas-Serbja u Montenegro
                                        fil-programmi Komunitarji
                                                (2005/521/EC)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli
13, 71, 80, 95, 127, 137, 149, 150, 151, 152, 153, 157, 166, 175, 280 u 308 flimkien mat-tieni
sentenza ta' l-ewwel subparagrafu ta' l-Artikolu 300(2) tiegħu,

Wara li kkunsidra l-proposta tal-Kummissjoni1

1
      ĠU Ċ [...], [...], p. [...].
 ---pagebreak--- 330                MT             Il-Ġurnal Uffiċjali ta’ l-Unjoni Ewropea                   12.12.2008

Billi:

(1)      Il-Kummissjoni nnegozjat f'isem il-Komunità Ftehim Kwadru mas-Serbja u
          Montenegro dwar prinċipji ġenerali għall-parteċipazzjoni tagħha fil-programmi
          Komunitarji.

(2)      Soġġett għall-konklużjoni tiegħu f’data aktar tard, il-ftehim inizjalat fl-4 ta' Ottubru
          2004 għandu jiġi ffirmat,

IDDEĊIEDA KIF ĠEJ:

                                            Artikolu Uniku

Soġġett għall-possibbiltà ta’ konklużjoni f'data aktar tard, il-President tal-Kunsill huwa b’dan
awtorizzat li jaħtar il-persuna awtorizzata biex tiffirma, f’isem il-Komunitá Ewropea, il-
Ftehim Kwadru bejn il-Komunità Ewropea u r-Repubblika tas-Serbja u Montenegro dwar il-
prinċipji ġenerali għall-parteċipazzjoni tas-Serbja u Montenegro fil-programmi Komunitarji.

Magħmul fi Brussell, 22 ta’ Novembru 2004.
                                                                             Għall-Kunsill
                                                                             Il–President

                                                                                B. R. BOT


title: Deċiżjoni tal-Kunsill tat- 12 ta' Ġunju 2006 li taħtar membru Ġermaniż tal-Kumitat tar-Reġjuni

text:
               25.10.2006

               MT

               Il-Ġurnal Uffiċjali ta’ l-Unjoni Ewropea

               200

         DEĊIŻJONI TAL-KUNSILL
   tat-12 ta' Ġunju 2006
   li taħtar membru Ġermaniż tal-Kumitat tar-Reġjuni
   (2006/000/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               fl-24 ta' Jannar 2006 il-Kunsill adotta d-Deċiżjoni 2002/116/KE (1) li taħtar membri u membri supplenti tal-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010,

               (2)

               post ta' membru fil-Kumitat tar-Reġjuni sar vakanti wara r-riżenja tas-Sur Jochen RIEBEL,

         IDDEĊIEDA KIF ĠEJ:
   Artikolu 1
   Is-Sur Volker HOFF, “Hessen Minister for Federal and European Affaires and Commissioner of the Land of Hessen to the Federation”, hu b'din maħtur bħala membru tal-Kumitat tar-Reġjuni minflok is-Sur Jochen RIEBEL għall-bqija tal-mandat tiegħu, li jiskadi fil-25 ta' Jannar 2010.
   Artikolu 2
   Din id-Deċiżjoni għandu jkollha effett fid-data ta’ l-adozzjoni tagħha.

      Magħmul fi Brussell, nhar it-12 ta' Ġunju 2006.

            Għall-Kunsill

            Il-President

         U. PLASSNIK

      (1)  ĠU L 56, 25.2.2006, p. 75.


title: 2012/744/UE: Deċiżjoni tal-Kunsill meħuda bi qbil komuni mal-President tal-Kummissjoni tat- 28 ta’ Novembru 2012 li taħtar Membru ġdid tal-Kummissjoni Ewropea

text:
               4.12.2012

               MT

               Il-Ġurnal Uffiċjali tal-Unjoni Ewropea

               L 332/21

         DEĊIŻJONI TAL-KUNSILL
   meħuda bi qbil komuni mal-President tal-Kummissjoni
   tat-28 ta’ Novembru 2012
   li taħtar Membru ġdid tal-Kummissjoni Ewropea
   (2012/744/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari t-tieni paragrafu tal-Artikolu 246 tiegħu,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fid-9 ta’ Frar 2010 il-Kunsill Ewropew adotta d-Deċiżjoni 2010/80/UE (2) dwar il-ħatra tal-Kummissjoni Ewropea għall-perijodu sal-31 ta’ Ottubru 2014.

               (2)

               Fl-ittra bid-data tas-16 ta’ Ottubru 2012, is-Sur José Manuel DURÃO BARROSO, President tal-Kummissjoni, informa lill-Kunsill li s-Sur John DALLI kien irriżenja b’effett immedjat mill-kariga tiegħu bħala Membru tal-Kummissjoni.

               (3)

               F’konformità mat-tieni paragrafu tal-Artikolu 246 tat-Trattat dwar il-Funzjonament tal-Unjoni Ewropea, post battal ikkawżat b’riżenja għandu jimtela għall-bqija tal-mandat tal-Membru minn Membru ġdid tal-istess nazzjonalità.

               (4)

               Għalhekk, għandu jinħatar Membru ġdid tal-Kummissjoni,

         ADOTTA DIN ID-DEĊIŻJONI:
   Artikolu 1
   Bi qbil komuni mas-Sur José Manuel DURÃO BARROSO, il-President tal-Kummissjoni, il-Kunsill jaħtar lis-Sur Tonio BORG bħala Membru tal-Kummissjoni għall-bqija tal-mandat, jiġifieri sal-31 ta’ Ottubru 2014.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-28 ta’ Novembru 2012.

            Għall-Kunsill

            Il-President

         S. ALETRARIS

      (1)  L-Opinjoni tal-21 ta’ Novembru 2012 (għadha mhijiex ippubblikata fil-Ġurnal Uffiċjali).

      (2)  ĠU L 38,11.2.2010, p. 7.


title: 2012/839/UE: Deċiżjoni tal-Bank Ċentrali Ewropew tad- 19 ta’ Diċembru 2012 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika (BĊE/2012/32)

text:
               29.12.2012

               MT

               Il-Ġurnal Uffiċjali tal-Unjoni Ewropea

               L 359/74

         DEĊIŻJONI TAL-BANK ĊENTRALI EWROPEW
   tad-19 ta’ Diċembru 2012
   dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika
   (BĊE/2012/32)
   (2012/839/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-ewwel inċiż tal-Artikoli 3.1, l-Artikolu 12.1, l-Artikolu 18 u t-tieni inċiż tal-Artikolu 34.1,
   Wara li kkunsidra l-Linja Gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1), u b’mod partikolari t-Taqsima 1.6 u t-Taqsimiet 6.3.1, 6.3.2 u 6.4.2 ta’ Anness I tagħha,
   Billi:

               (1)

               Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro (BĊNi) jistgħu jwettqu operazzjonijiet ta' kreditu ma' istituzzjonijiet ta' kreditu u parteċipanti oħra fis-suq, bis-self ikun ibbażat fuq kollateral adegwat. Il-kriterji li jiddeterminaw l-eliġibbiltà ta’ kollateral għall-finijiet tal-operazzonijiet tal-politika monetarja tal-Eurosistema huma stabbiliti f'Anness I tal-Linja Gwida BĊE/2011/14.

               (2)

               Skont it-Taqsima 1.6 ta’ Anness I tal-Linja Gwida BĊE/2011/14, il-Kunsill Governattiv jista’, f’kull ħin, jibdel l-istrumenti, il-kundizzjonijiet, il-kriterji u l-proċeduri għall-eżekuzzjoni tal-operazzjonijiet tal-politika monetarja tal-Eurosistema. Skont it-Taqsima 6.3.1 ta’ Anness I tal-Linja Gwida BĊE/2011/14, l-Eurosistema tirriżerva d-dritt li tiddetermina jekk ħruġ, emittent, debitur jew garanti jissodisfax ir-rekwiżiti tagħha għal standards għoljin abbażi ta’ kull informazzjoni li tista’ tqis bħala relevanti.

               (3)

               Id- Deċiżjoni BĊE/2012/3 tal-5 ta’ Marzu 2012 dwar l-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika fil-kuntest tal-offerta għall-iskambju ta’ dejn tar-Repubblika Ellenika (2) issospendiet b’mod temporanju r-rekwiżiti minimi tal-Eurosistema għal-limiti minimi tal-kwalità tal-kreditu applikabbli għal strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika, u ddikjarathom eliġibbli għad-dewmien tat-tisħiħ tal-kollateral mogħti mir-Repubblika Ellenika lill-BĊNi. Mat-terminazzjoni tat-tisħiħ tal-kollateral, peress illi dak iż-żmien l-adegwatezza bħala kollateral ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika ma’ kenitx żgurata, il-Kunsill Governattiv adotta d-Deċiżjoni BĊE/2012/14 (3) li tħassar id-Deċiżjoni BĊE/2012/3 b’effett mil-25 ta’ Lulju 2012, biex b’hekk għamel lil dawn l-istrumenti ineliġibbli.

               (4)

               Il-Kunsill Governattiv issa kkunsidra l-evalwazzjoni pożittiva tal-pakkett politiku mill-Grupp tal-euro għall-ewwel rieżami tat-Tieni Programm ta’ Aġġustament Ekonomiku għall-Greċja.

               (5)

               Il-Kunsill Governattiv iqis illi dan il-pakkett politiku huwa wieħed xieraq, biex l-istrumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika jkollhom standard ta’ kwalità suffiċjenti sabiex tiggarantixxi l-eliġibbiltà tagħhom bħala kollateral għal operazzjonijiet tal-politika monetarja tal-Eurosistema, irrispettivament minn xi valutazzjoni tal-kreditu esterna.

               (6)

               Il-Kunsill Governattiv għalhekk iddeċieda illi jrodd l-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika għal operazzjonijiet tal-politika monetarja tal-Eurosistema, suġġett għall-applikazzjoni ta’ telf impost speċifiku għal strumenti li huma differenti minn dawn li għalihom hemm provvediment f’Taqsima 6.4.2 ta’ Anness I tal-Linja Gwida BĊE/2011/14.

               (7)

               Din il-miżura eċċezzjonali ser tapplika b’mod temporanju sakemm il-Kunsill Governattiv iqis illi tista’ terġa' tiddaħħal l-applikazzjoni normali tal-kriterji ta’ eliġibbiltà tal-Eurosistema u l-qafas għall-kontroll tar-riskju għal operazzjonijiet tal-politika monetarja,

         ADOTTA DIN ID-DEĊIŻJONI:
   Artikolu 1
   Sospensjoni ta’ ċerti dispożizzjonijiet tal-Linja Gwida BĊE/2012/14 u l-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika
   1.   Ir-rekwiżiti minimi tal-Eurosistema għall-kwalità tal-kreditu, kif speċifikat fir-regoli tal-qafas tal-valutazzjoni tal-kreditu tal-Eurosistema għal ċerti assi negozjabbli fit-Taqsima 6.3.2 ta’ Anness I tal-Linja Gwida BĊE/2011/14 għandha tiġi sospiża għal strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika.
   2.   Strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika jikkostitwixxu kollateral eliġibbli għall-finijiet tal-operazzjoniiet tal-politika monetarja tal-Eurosistema, suġġett għall-applikazzjoni ta’ telf impost speċifiku stabbilit fl-Anness ta’ din id-Deċiżjoni.
   3.   F’każ ta’ diskrepanza bejn din id-Deċiżjoni u l-Linja Gwida BĊE/2011/14, din id-Deċiżjoni għandha tipprevali.
   Artikolu 2
   Dħul fis-seħħ
   Din id-Deċizjoni tidħol fis-seħħ fil-21 ta’ Diċembru 2012.

      Magħmul fi Frankfurt am Main, id-19 ta’ Diċembru 2012.

            Il-President tal-BĊE

         Mario DRAGHI

      (1)  ĠU L 331, 14.12.2011, p. 1.

      (2)  ĠU L 77, 16.3.2012, p. 19.

      (3)  ĠU L 199, 26.7.2012, p. 26.

      ANNESS

         Skeda ta’ tnaqqis impost applikabbli għal strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika

                     Bonds tal-Gvern Grieg (GGBs – Greek Government bonds)

                     Maturity bucket

                     Telf impost għal kupuni fissi u floaters

                     Telf impost għal kupuni zero

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Government-guaranteed bank bonds (GGBBs) u bonds ta’ korporazzjonijiet mhux finanzjarji ggarantiti mill-gvern

                     Maturity bucket

                     Telf impost għal kupuni fissi u floaters

                     Telf impost għal kupuni zero

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,5

                     7-10

                  67,0

                  72,5

                     > 10

                  67,5

                  81,0


title: Id-Deċiżjoni tal-Kunsill tal- 31 ta’ Jannar 2005 li taħtar membru supplenti Spanjol tal-Kumitat tar-Reġjuni

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               117

         ID-DEĊIŻJONI TAL-KUNSILL
   tal-31 ta’ Jannar 2005
   li taħtar membru supplenti Spanjol tal-Kumitat tar-Reġjuni
   (2005/112/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               fit-22 ta’ Jannar 2002 il-Kunsill adotta d-Deċiżjoni 2002/60/KE li taħtar il-membri u l-membri supplenti tal-Kumitat tar-Reġjuni (1),

               (2)

               post bħala membru supplenti tal-Kumitat tar-Reġjuni sar vakanti wara r-riżenja tas-Sur Carlos Javier FERNÁNDEZ CARRIEDO, notifikata lill-Kunsill fid-29 ta’ Novembru 2004,

         IDDEĊIEDA KIF ĠEJ:
   Artikolu Uniku
   Is-Sur Tomás VILLANUEVA RODRÍGUEZ, Consejero de Economía y Empleo, Comunidad Autónoma de Castilla y Léon, huwa b’dan maħtur membru supplenti tal-Kumitat tar-Reġjuni minflok is-Sur Carlos Javier FERNÁNDEZ CARRIEDO għall-bqija tal-mandat tiegħu, li jkompli sal-25 ta’ Jannar 2006.

      Magħmula fi Brussel, nhar il-31 ta’ Jannar 2005.

            Għall-Kunsill

            Il-President

         J. ASSELBORN

      (1)  ĠU L 24, 26.1.2002, p. 38.


               12.8.2016

               MT

               Il-Ġurnal Uffiċjali tal-Unjoni Ewropea

               C 294/39

         P8_TA(2014)0073
   Elezzjoni tal-Ombudsman Ewropew
   Deċiżjoni tal-Parlament Ewropew tas-16 ta’ Diċembru 2014 li taħtar l-Ombudsman Ewropew (2014/2092(INS)
   (2016/C 294/10)

      Il-Parlament Ewropew,

               —

               wara li kkunsidra t-Trattat dwar il-Funzjonament tal-Unjoni Ewropea, u b'mod partikulari t-tielet paragrafu tal-Artikolu 24 u l-Artikolu 228 tiegħu,

               —

               wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 106a tiegħu,

               —

               wara li kkunsidra d-Deċiżjoni 94/262/KEFA, KE, Euratom tiegħu tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw it-twettiq tal-kompiti tal-Ombudsman (1),

               —

               wara li kkunsidra l-Artikolu 204 tar-Regoli ta' Proċedura tiegħu,

               —

               wara li kkunsidra s-sejħa għan-nominazzjonijiet (2),

               —

               wara li kkunsidra l-vot tiegħu tas-16 ta' Diċembru 2014,

               1.

               Jaħtar lil Emily O'REILLY biex isservi bħala Ombudsman Ewropew sat-tmiem tal-leġislatura;

               2.

               Jitlob lil Emily O'REILLY biex tieħu ġurament quddiem il-Qorti tal-Ġustizzja;

               3.

               Jagħti istruzzjonijiet lill-President tiegħu biex id-deċiżjoni annessa tiġi ppubblikata fil-Ġurnal Uffiċjali tal-Unjoni Ewropea;

               4.

               Jagħti istruzzjonijiet lill-President tiegħu biex jgħaddi din id-Deċiżjoni lill-Kunsill, lill-Kummissjoni u lill-Qorti tal-Ġustizzja.

      (1)  ĠU L 113, 4.5.1994, p. 15.

      (2)  ĠU C 293, 2.9.2014, p. 13.

      ANNESS
      DEĊIŻJONI TAL-PARLAMENT EWROPEW
      tas-16 ta’ Diċembru 2014
      li taħtar l-Ombudsman Ewropew

         (It-test ta' dan l-anness mhux riprodott hawnhekk billi jikkorrispondi mal-att finali, Deċiżjoni 2014/949/UE, Euratom.)


title: 2012/773/: Deċiżjoni tal-Kunsill tas- 6 ta’ Diċembru 2012 dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Stabbilizzazzjoni u ta’ Assoċjazzjoni stabbilit mill-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra, fir-rigward tal-adozzjoni ta’ dispożizzjonijiet dwar il-koordinazzjoni tas-sistemi ta’ sigurtà soċjali

text:
               13.12.2012

               MT

               Il-Ġurnal Uffiċjali tal-Unjoni Ewropea

               L 340/1

         DEĊIŻJONI TAL-KUNSILL
   tas-6 ta’ Diċembru 2012
   dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Stabbilizzazzjoni u ta’ Assoċjazzjoni stabbilit mill-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra, fir-rigward tal-adozzjoni ta’ dispożizzjonijiet dwar il-koordinazzjoni tas-sistemi ta’ sigurtà soċjali
   (2012/773/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 79(2)(b), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Artikolu 48 tal-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra (1) (il-“Ftehim”), jistipula li l-Kunsill ta’ Stabbilizzazzjoni u ta’ Assoċjazzjoni għandu jistabbilixxi, b’deċiżjoni, d-dispożizzjonijiet għall-implimentazzjoni tal-prinċipji stabbiliti f’dak l-Artikolu.

               (2)

               F’konformità mal-Artikoli 1 u 2 tal-Protokoll Nru 21 dwar il-pożizzjoni tar-Renju Unit u tal-Irlanda, fir-rigward taż-Żona ta’ Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta’ dak il-Protokoll, dawn l-Istati Membri mhumiex qed jipparteċipaw fl-adozzjoni ta’ din id-Direttiva, u mhumiex marbutin biha jew soġġetti għall-applikazzjoni tagħha.

               (3)

               F’konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tipparteċipa fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha.

               (4)

               Huwa opportun li tiġi stabbilita l-pożizzjoni li għandha tittieħed f’isem l-Unjoni fil-Kunsill ta’ Stabbilizzazzjoni u ta’ Assoċjazzjoni, fir-rigward tal-adozzjoni ta’ dispożizzjonijiet dwar il-koordinazzjoni tas-sistemi ta’ sigurtà soċjali.

               (5)

               Il-pożizzjoni tal-Unjoni fil-Kunsill ta’ Stabbilizzazzjoni u ta’ Assoċjazzjoni għandha għaldaqstant tkun ibbażata fuq l-abbozz ta’ deċiżjoni mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f’isem l-Unjoni Ewropea fil-Kunsill ta’ Stabbilizzazzjoni u ta’ Assoċjazzjoni stabbilit mill-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra, fir-rigward tal-adozzjoni ta’ dispożizzjonijiet dwar il-koordinazzjoni tas-sistemi ta’ sigurtà soċjali, għandha tkun ibbażata fuq l-abbozz tad-deċiżjoni tal-Kunsill ta’ Stabbilizzazzjoni u ta’ Assoċjazzjoni mehmuż ma’ din id-Deċiżjoni.
   Bidliet minuri għal dak l-abbozz tad-deċiżjoni jistgħu jiġu miftiehma mir-rappreżentanti tal-Unjoni fil-Kunsill ta’ Stabbilizzazzjoni u ta’ Assoċjazzjoni mingħajr il-ħtieġa li tiġi adottata deċiżjoni ulterjuri tal-Kunsill.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-6 ta’ Diċembru 2012.

            Għall-Kunsill

            Il-President

         S. CHARALAMBOUS

      (1)  ĠU L 107, 28.4.2009, p. 166.

      ABBOZZ
      DEĊIŻJONI Nru …/… TAL-KUNSILL TA’ STABBILIZZAZZJONI U TA’ ASSOĊJAZZJONI UE-ALBANIJA
      ta’ …
      fir-rigward tal-adozzjoni ta’ dispożizzjonijiet dwar il-koordinazzjoni tas-sistemi ta’ sigurtà soċjali
      IL-KUNSILL TA’ STABBILIZZAZZJONI U TA’ ASSOĊJAZZJONI,
      Wara li kkunsidra l-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra (1), u b’mod partikolari l-Artikolu 48 tiegħu,
      Billi:

                  (1)

                  L-Artikolu 48 tal-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra (il-“Ftehim”), jipprevedi l-koordinazzjoni tas-sistemi ta’ sigurtà soċjali tal-Albanija u tal-Istati Membri u jistabbilixxi l-prinċipji għal din il-koordinazzjoni.

                  (2)

                  L-Artikolu 48 tal-Ftehim jipprevedi li l-Kunsill ta’ Stabbilizzazzjoni u ta’ Assoċjazzjoni għandu jadotta Deċiżjoni għall-finijiet tal-implimentazzjoni tal-prinċipji stabbiliti f’dak l-Artikolu.

                  (3)

                  Fir-rigward tal-applikazzjoni tal-prinċipju ta’ nondiskriminazzjoni, din id-Deċiżjoni ma għandha tagħti l-ebda drittijiet addizzjonali li jirriżultaw minn ċerti fatti jew avvenimenti li jseħħu fit-territorju tal-Parti Kontraenti l-oħra, fejn dawn il-fatti jew avvenimenti ma jitqisux taħt il-leġislazzjoni tal-ewwel Parti Kontraenti, għajr id-dritt ta’ esportazzjoni ta’ ċerti benefiċċji.

                  (4)

                  Fl-applikazzjoni ta’ din id-Deċiżjoni, id-dritt tal-ħaddiema Albaniżi għall-benefiċċji tal-familja għandu jkun soġġett għall-kundizzjoni li l-membri tal-familja tagħhom jirrisjedu legalment magħhom fl-Istat Membru fejn huma impjegati. Fejn il-membri tal-familja tagħhom jirrisjedu legalment fi Stat Membru ieħor, japplika r-Regolament (UE) Nru 1231/2010 tal-Parlament Ewropew u tal-Kunsill tal- 24 ta’ Novembru 2010 li jestendi r-Regolament (KE) Nru 883/2004 u r-Regolament (KE) Nru 987/2009 għal ċittadini ta’ pajjiżi terzi li mhumiex diġà koperti b’dawn ir-Regolamenti unikament minħabba n-nazzjonalità tagħhom (2). Din id-Deċiżjoni ma għandhiex tagħti xi intitolament għall-benefiċċji familjari fir-rigward tal-membri tal-familji tagħhom residenti f’pajjiż li mhux Stat Membru, pereżempju l-Albanija.

                  (5)

                  Ir-Regolament (UE) Nru 1231/2010 jestendi l-applikazzjoni tad-dispożizzjonijiet tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni tal-iskemi ta’ sigurtà soċjali (3) u tar-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (4) għal ċittadini ta’ pajjiżi terzi li mhumiex diġà koperti minn dawk id-dispożizzjonijiet unikament minħabba n-nazzjonalità tagħhom. Ir-Regolament (UE) Nru 1231/2010 diġà jkopri l-prinċipju ta’ aggregazzjoni ta’ perijodi ta’ assigurazzjoni miksuba minn ħaddiema Albaniżi fid-diversi Stati Membri rigward l-intitolament għal ċerti benefiċċji, kif stipulat fl-ewwel inċiż tal-Artikolu 48(1) tal-Ftehim.

                  (6)

                  Jista’ jkun meħtieġ li jiġu stabbiliti dispożizzjonijiet speċjali li jikkorrispondu mal-karatteristiċi speċifiċi tal-leġislazzjoni tal-Albanija, sabiex tiġi ffaċilitata l-applikazzjoni tar-regoli tal-koordinazzjoni.

                  (7)

                  Sabiex ikun żgurat il-funzjonament tajjeb tal-koordinazzjoni tas-sistemi ta’ sigurtà soċjali tal-Istati Membri u tal-Albanija, huwa neċessarju li jiġu stipulati dispożizzjonijiet speċifiċi dwar il-kooperazzjoni bejn l-Istati Membri u l-Albanija, kif ukoll bejn il-persuna kkonċernata u l-istituzzjoni tal-Istat kompetenti.

                  (8)

                  Id-dispożizzjonijiet transitorji għandhom jiġu adottati sabiex iħarsu lill-persuni koperti b’din id-Deċiżjoni u sabiex ikun żgurat li ma jitilfu l-ebda dritt b’riżultat tad-dħul fis-seħħ tagħha,

            ADOTTA DIN ID-DEĊIŻJONI:
      PARTI I

         DISPOŻIZZJONIJIET ĠENERALI

      Artikolu 1
      Definizzjonijiet
      1.   Għall-finijiet ta’ din id-Deċiżjoni:

                  (a)

                  “Ftehim” tfisser il-Ftehim ta’ Stabbilizzazzjoni u ta’ Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, minn naħa oħra;

                  (b)

                  “Regolament” tfisser ir-Regolament (KE) Nru 883/2004, kif applikabbli fl-Istati Membri tal-Unjoni Ewropea;

                  (c)

                  “Regolament ta’ implimentazzjoni” tfisser ir-Regolament (KE) Nru 987/2009;

                  (d)

                  “Stat Membru” tfisser Stat Membru tal-Unjoni Ewropea;

                  (e)

                  “ħaddiem” tfisser,

                              (i)

                              għall-finijiet tal-leġislazzjoni ta’ Stat Membru, persuna li twettaq attività bħala persuna impjegata skont it-tifsira tal-Artikolu 1(a) tar-Regolament;

                              (ii)

                              għall-finijiet tal-leġislazzjoni tal-Albanija, persuna li twettaq attività bħala persuna impjegata skont it-tifsira ta’ dik il-leġislazzjoni;

                  (f)

                  “membru tal-familja” tfisser,

                              (i)

                              għall-finijiet tal-leġislazzjoni ta’ Stat Membru, membru tal-familja skont it-tifsira tal-Artikolu 1(i) tar-Regolament;

                              (ii)

                              għall-finijiet tal-leġislazzjoni tal-Albanija, membru tal-familja skont it-tifsira ta’ dik il-leġislazzjoni;

                  (g)

                  “leġislazzjoni” tfisser:

                              (i)

                              fir-rigward tal-Istati Membri, leġislazzjoni, skont it-tifsira tal-Artikolu 1(1) tar-Regolament, kif applikabbli għall-benefiċċji koperti b’din id-Deċiżjoni;

                              (ii)

                              fir-rigward tal-Albanija, il-leġislazzjoni, kif applikabbli fl-Albanija, fir-rigward tal-benefiċċiji koperti b’din id-Deċiżjoni;

                  (h)

                  “benefiċċji” tfisser:

                              —

                              pensjonijiet tal-irtirar,

                              —

                              pensjonijiet għas-superstiti,

                              —

                              pensjonijiet fir-rigward ta’ inċidenti fuq il-post tax-xogħol u ta’ mard okkupazzjonali,

                              —

                              pensjonijiet tal-invalidità marbuta ma’ inċidenti fuq il-post tax-xogħol u ma’ mard okkupazzjonali,

                              —

                              allowances tal-familja.

                  (i)

                  “benefiċċji esportabbli” tfisser,

                              (i)

                              fir-rigward tal-Istati Membri:

                                          —

                                          pensjonijiet tal-irtirar,

                                          —

                                          pensjonijiet għas-superstiti,

                                          —

                                          pensjonijiet fir-rigward ta’ inċidenti fuq il-post tax-xogħol u ta’ mard okkupazzjonali,

                                          —

                                          pensjonijiet tal-invalidità marbuta ma’ inċidenti fuq il-post tax-xogħol u ma’ mard okkupazzjonali,

                                    skont it-tifsira tar-Regolament, bl-eċċezzjoni ta’ benefiċċji speċjali fi flus kontanti mhux kontributorji kif stipulat fl-Anness X tar-Regolament;

                              (ii)

                              fir-rigward tal-Albanija, il-benefiċċji korrispondenti kif previst skont il-leġislazzjoni tal-Albanija, bl-eċċezzjoni ta’ benefiċċji speċjali fi flus kontanti mhux kontributorji kif stipulat fl-Anness I għal din id-Deċiżjoni;

            2.   Termini oħra użati f’din id-Deċiżjoni għandu jkollhom it-tifsira assenjata lilhom:

                  (a)

                  fir-rigward tal-Istati Membri, fir-Regolament u fir-Regolament ta’ implimentazzjoni;

                  (b)

                  fir-rigward tal-Albanija, fil-leġislazzjoni rilevanti, kif applikabbli fl-Albanija.

            Artikolu 2
      Persuni koperti
      Din id-Deċiżjoni għandha tapplika għal:

                  (a)

                  ħaddiema li huma ċittadini Albaniżi u li huma, jew li kienu, legalment impjegati fit-territorju ta’ Stat Membru u li huma, jew li kienu, soġġetti għal-leġislazzjoni ta’ Stat Membru wieħed jew aktar, u s-superstiti tagħhom;

                  (b)

                  membri tal-familja tal-ħaddiema msemmija fil-punt (a) bil-kundizzjoni li dawk il-membri tal-familja jkunu, jew kienu, residenti legalment mal-ħaddiem ikkonċernat waqt li l-ħaddiem ikun impjegat fi Stat Membru;

                  (c)

                  ħaddiema li huma ċittadini ta’ Stat Membru u li huma, jew li kienu, legalment impjegati fit-territorju tal-Albanija u li huma, jew li kienu, soġġetti għal-leġislazzjoni tal-Albanija, u s-superstiti tagħhom; u

                  (d)

                  membri tal-familja tal-ħaddiema msemmija fil-punt (c) sakemm dawk il-membri tal-familja huma, jew kienu, residenti legalment mal-ħaddiem ikkonċernat filwaqt li l-ħaddiem huwa impjegat fl-Albanija.

            Artikolu 3
      Trattament ugwali
      1.   Ħaddiema li huma ċittadini Albaniżi u li huma impjegati legalment fi Stat Membru u kwalunkwe membru tal-familja tagħhom li hu residenti legalment magħhom għandhom igawdu, fir-rigward ta’ benefiċċji skont it-tifsira tal-Artikolu 1(1)(h), trattament ħieles minn kull diskriminazzjoni abbażi tan-nazzjonalità tagħhom meta mqabbla maċ-ċittadini tal-Istati Membri fejn dawk il-ħaddiema huma impjegati.
      2.   Il-ħaddiema li huma ċittadini ta’ Stat Membru u li huma impjegati legalment fl-Albanija u kwalunkwe membru tal-familja tagħhom li hu residenti legalment magħhom għandhom igawdu, fir-rigward ta’ benefiċċji skont it-tifsira tal-Artikolu 1(1)(h), minn trattament ħieles minn kull diskriminazzjoni abbażi tan-nazzjonalità tagħhom, meta mqabbla maċ-ċittadini Albaniżi.
      PARTI II

         RELAZZJONIJIET BEJN L-ISTATI MEMBRI U L-ALBANIJA

      Artikolu 4
      Revoka tal-klawsoli ta’ residenza
      1.   Il-benefiċċji esportabbli, skont it-tifsira tal-Artikolu 1(1)(i) li għandhom dritt għalihom il-persuni msemmija fl-Artikolu 2(a) u (c), ma għandhom ikunu soġġetti għall-ebda tnaqqis, modifika, sospensjoni, irtirar jew konfiska minħabba li l-benefiċjarju jirrisjedi:

                  (i)

                  għall-fini ta’ benefiċċji skont il-leġislazzjoni ta’ Stat Membru, fit-territorju tal-Albanija, jew

                  (ii)

                  għall-fini ta’ benefiċċji skont il-leġislazzjoni tal-Albanija, fit-territorju ta’ Stat Membru.

            2.   Il-membri tal-familja ta’ ħaddiem kif imsemmi fl-Artikolu 2(b) għandhom ikunu intitolati għal benefiċċji esportabbli, skont it-tifsira tal-Artikolu 1(1)(i)(i), bl-istess mod bħall-membri tal-familja ta’ ħaddiem li huwa ċittadin tal-Istat Membru kkonċernat meta dawk il-membri tal-familja jirrisjedu fit-territorju tal-Albanija.
      3.   Il-membri tal-familja ta’ ħaddiem kif imsemmi fl-Artikolu 2(d) għandhom ikunu intitolati għal benefiċċji esportabbli, fit-tifsira tal-Artikolu 1(1)(i)(ii), bl-istess mod kif il-membri tal-familja ta’ ħaddiem li huwa ċittadin tal-Albanija meta dawk il-membri tal-familja jirrisjedu fit-territorju ta’ Stat Membru.
      PARTI III

         DISPOŻIZZJONIJIET MIXXELLANJI

      Artikolu 5
      Kooperazzjoni
      1.   L-Istati Membri u l-Albanija għandhom jikkomunikaw lil xulxin l-informazzjoni kollha dwar il-bidliet fil-leġislazzjoni tagħhom li jistgħu jolqtu l-implimentazzjoni ta’ din id-Deċiżjoni.
      2.   Għall-finijiet ta’ din id-Deċiżjoni, l-awtoritajiet u l-istituzzjonijiet tal-Istati Membri u tal-Albanija għandhom joffru lil xulxin l-aħjar għajnuna li jistgħu u għandhom jaġixxu daqs li kieku qegħdin jimplimentaw il-leġislazzjoni tagħhom stess. Bħala regola, l-għajnuna amministrattiva mogħtija minn dawk l-awtoritajiet u l-istituzzjonijiet għandha tkun bla ħlas. Madankollu, l-awtoritajiet kompetenti tal-Istati Membri u tal-Albanija jistgħu jaqblu li ċerti spejjeż jitħallsu lura.
      3.   L-awtoritajiet u l-istituzzjonijiet tal-Istati Membri u tal-Albanija jistgħu, għall-finijiet ta’ din id-Deċiżjoni, jikkomunikaw direttament ma’ xulxin u mal-persuni involuti jew mar-rappreżentanti tagħhom.
      4.   L-istituzzjonijiet u l-persuni koperti minn din id-Deċiżjoni għandhom id-dmir ta’ informazzjoni u kooperazzjoni reċiproċi sabiex tkun żgurata l-implimentazzjoni korretta ta’ din id-Deċiżjoni.
      5.   Il-persuni koperti minn din id-Deċiżjoni għandhom jinfurmaw lill-istituzzjonijiet tal-Istat Membru kompetenti jew tal-Albanija, fejn dan tal-aħħar huwa l-Istat kompetenti, u tal-Istat Membru ta’ residenza jew tal-Albanija, fejn dan tal-aħħar huwa l-Istat ta’ residenza, mill-aktar fis possibbli dwar kwalunkwe bidla fis-sitwazzjoni personali jew familjari tagħhom li taffettwa d-dritt tagħhom għall-benefiċċji skont din id-Deċiżjoni.
      6.   In-nuqqas ta’ rispett lejn l-obbligu ta’ informazzjonistabbilit fil-paragrafu 5 jista’ jirriżulta fl-applikazzjoni miżuri proporzjonati b’konformità mal-liġi nazzjonali. Madankollu, dawk il-miżuri għandhom ikunu ekwivalenti għal dawk applikabbli għal qagħdiet simili skont il-liġi nazzjonali u ma għandhomx jagħmluha impossibbli jew diffiċli żżejjed fil-prattika għal dawk li japplikaw li jeżerċitaw id-drittijiet konferiti lilhom b’din id-Deċiżjoni.
      7.   L-Istati Membri u l-Albanija jistgħu jipprevedu dispożizzjonijiet nazzjonali li jistabbilixxu l-kundizzjonijiet għall-verifika tad-dritt għall-benefiċċji sabiex jitqies il-fatt li l-benefiċjarji jabitaw jew jirrisjedu barra t-territorju tal-Istat fejn tinsab l-istituzzjoni debitriċi. Tali dispożizzjonijiet għandhom ikunu proporzjonati, ħielsa minn kwalunkwe diskriminazzjoni bbażata fuq in-nazzjonalità u skont il-prinċipji stabbiliti f’din id-Deċiżjoni. Tali dispożizzjonijiet għandhom jiġu notifikati lill-Kunsill ta’ Stabbilizzazzjoni u ta’ Assoċjazzjoni.
      Artikolu 6
      Kontrolli amministrattivi u eżamijiet mediċi
      1.   Dan l-Artikolu għandu japplika għall-persuni kif imsemmija fl-Artikolu 2 u li jirċievu benefiċċji esportabbli fit-tifsira tal-Artikolu 1(1)(i), kif ukoll għall-istituzzjonijiet responsabbli għall-implimentazzjoni ta’ din id-Deċiżjoni.
      2.   Fejn benefiċjarju jew applikant għall-benefiċċji, jew membru tal-familja ta’ dik il-persuna, ikun jabita jew jirrisjedi fit-territorju ta’ Stat Membru meta l-istituzzjoni debitriċi tkun qiegħda fl-Albanija, jew jabita jew jirrisjedi fit-territorju tal-Albanija meta l-istituzzjoni debitriċi tkun qiegħda fi Stat Membru, l-eżami mediku għandu jsir, fuq it-talba tal-istituzzjoni debitriċi, mill-istituzzjoni tal-post ta’ abitazzjoni jew ta’ residenza tal-benefiċjarju, skont il-proċeduri stabbiliti mil-leġislazzjoni applikata minn dik l-istituzzjoni.
      L-istituzzjoni debitriċi għandha tinforma lill-istituzzjoni ta’ abitazzjoni jew ta’ residenza dwar kwalunkwe ħtieġa speċjali li għandha tiġi segwita u, jekk meħtieġ, bil-punti li jridu jiġu koperti mill-eżami mediku.
      L-istituzzjoni tal-post ta’ abitazzjoni jew ta’ residenza għandha tgħaddi rapport lill-istituzzjoni debitriċi li tkun talbet l-eżami mediku.
      L-istituzzjoni debitriċi żżomm id-dritt li teżamina lill-benefiċjarju minn tabib tal-għażla tagħha, jew fit-territorju fejn il-benefiċjarju jew l-applikant ta’ benefiċċji jabita jew jirrisjedi jew fil-pajjiż fejn tinsab l-istituzzjoni debitriċi. Madankollu, il-benefiċjarju jista’ jintalab li jirritorna fl-Istat Membru tal-istituzzjoni debitriċi biss fejn huwa jew hija j/tista’ jagħmel il-vjaġġ mingħajr ma dan ikun ta’ dannu għal saħħtu/saħħitha u fejn l-ispiża tal-vjaġġ u tal-akkomodazzjoni titħallas mill-istituzzjoni debitriċi.
      3.   Fejn benefiċjarju jew applikant għall-benefiċċji, jew membru tal-familja ta’ dik il-persuna, ikun jabita jew jirrisjedi fit-territorju ta’ Stat Membru meta l-istituzzjoni debitriċi tkun tinsab fl-Albanija, jew jabita jew jirrisjedi fl-Albanija meta l-istituzzjoni debitriċi tkun tinsab fi Stat Membru, il-kontroll amministrattiv għandu jsir, fuq it-talba tal-istituzzjoni debitriċi, mill-istituzzjoni tal-post ta’ abitazzjoni jew ta’ residenza tal-benefiċjarju.
      L-istituzzjoni tal-post ta’ abitazzjoni jew ta’ residenza għandha tressaq rapport lill-istituzzjoni debitriċi li talbet il-kontroll amministrattiv.
      L-istituzzjoni debitriċi żżomm id-dritt li tinkariga professjonist biex jeżamina s-sitwazzjoni tal-benefiċjarju. Madankollu, il-benefiċjarju jista’ jintalab li jirritorna fl-Istat Membru tal-istituzzjoni debitriċi biss fejn huwa jew hija j/tista’ jagħmel il-vjaġġ mingħajr ma dan ikun ta’ dannu għal saħħtu/saħħitha u fejn l-ispiża tal-vjaġġ u tal-akkomodazzjoni titħallas mill-istituzzjoni debitriċi.
      4.   Stat Membru wieħed jew aktar u l-Albanija jistgħu jaqblu fuq id-dispożizzjonijiet amministrattivi, wara li jkunu infurmaw b’dan lill-Kunsill ta’ Stabbilizzazzjoni u ta’ Assoċjazzjoni.
      5.   Bħala eċċezzjoni għall-prinċipju ta’ għajnuna amministrattiva reċiproka mingħajr ħlas stabbilit fl-Artikolu 5(2) ta’ din id-Deċiżjoni, l-ammont effettiv tal-ispejjeż tal-kontrolli msemmija fil-paragrafi 2 u 3 ta’ dan l-Artikolu għandu jitħallas lura lill-istituzzjoni li ntalbet twettaqhom mill-istituzzjoni debitriċi li talbithom.
      Artikolu 7
      Applikazzjoni tal-Artikolu 126 tal-Ftehim
      L-Artikolu 126 tal-Ftehim għandu japplika fil-każ li kwalunkwe waħda mill-Partijiet tqis li l-Parti l-oħra ma kkonformatx mal-obbligi stabbiliti fl-Artikoli 5 u 6.
      Artikolu 8
      Dispożizzjonijiet speċjali għall-applikazzjoni tal-leġislazzjoni tal-Albanija
      Il-Kunsill ta’ Stabbilizzazzjoni u ta’ Assoċjazzjoni jista’, jekk neċessarju, jistipula dispożizzjonijiet speċjali għall-applikazzjoni tal-leġislazzjoni tal-Albanija fl-Anness II għal din id-Deċiżjoni.
      Artikolu 9
      Proċeduri amministrattivi li jinsabi fil- ftehimiet bilaterali eżistenti
      Il-proċeduri amministrattivi li jinsabu fil-ftehimiet bilaterali eżistenti bejn Stat Membru u l-Albanija jistgħu jkomplu japplikaw b’kundizzjoni li dawk il-proċeduri ma jaffettwawx b’mod negattiv id-drittijiet jew l-obbligi tal-persuni kkonċernati, kif stabbilit f’din id-Deċiżjoni.
      Artikolu 10
      Ftehimiet li jissupplimentaw il-proċeduri amministrattivi għall-implimentazzjoni ta’ din id-Deċiżjoni
      Stat Membru wieħed jew aktar u l-Albanija jistgħu jikkonkludu ftehimiet maħsuba biex jissupplimentaw il-proċeduri amministrattivi għall-implimentazzjoni ta’ din id-Deċiżjoni, partikolarment fir-rigward tal-prevenzjoni u tal-ġlieda kontra l-frodi u l-iżbalji.
      PARTI IV

         DISPOŻIZZJONIJIET TRANSITORJI U FINALI

      Artikolu 11
      Dispożizzjonijiet transitorji
      1.   L-ebda dritt ma jista’ jinkiseb skont din id-Deċiżjoni għall-perijodu qabel id-data tad-dħul fis-seħħ tagħha.
      2.   Soġġett għall-paragrafu 1, għandu jinkiseb dritt skont din id-Deċiżjoni anki jekk dan jirreferi għal kontinġenza li tqum qabel id-data tad-dħul fis-seħħ tagħha.
      3.   Kull benefiċċju li ma ngħatax jew li ġie sospiż minħabba raġuni ta’ nazzjonalità jew post ta’ residenza tal-persuna kkonċernata għandu, fuq talba ta’ dik il-persuna, jingħata jew jitkompla b’effett mid-data tad-dħul fis-seħħ ta’ din id-Deċiżjoni, sakemm id-drittijiet li wasslu għall-benefiċċji li ngħataw qabel ma rriżultawx fi ħlas ta’ somma waħda f’daqqa.
      4.   Jekk talba, kif imsemmi fil-paragrafu 3, titressaq fi żmien sentejn mid-data tad-dħul fis-seħħ ta’ din id-Deċiżjoni, id-drittijiet miksuba b’konformità ma’ din id-Deċiżjoni għandu jkollhom effett minn dik id-data, u l-leġislazzjoni ta’ kwalunkwe Stat Membru jew tal-Albanija dwar ir-rinunzja jew il-limitazzjoni tad-drittijiet ma tistax tkun invokata kontra l-persuni kkonċernati.
      5.   Jekk talba, kif imsemmi fil-paragrafu 3, titressaq wara li jiskadi l-perijodu ta’ sentejn, imsemmi fil-paragrafu 4, id-drittijiet li ma jkunux intilfu jew li ma jkunux miżmuma biż-żmien għandu jkollhom effett mid-data li fiha tkun saret it-talba, suġġett għal kwalunkwe dispożizzjoni aktar favorevoli skont il-leġislazzjoni ta’ kwalunkwe Stat Membru jew tal-Albanija.
      Artikolu 12
      Annessi għal din id-Deċiżjoni
      1.   L-Annessi għal din id-Deċiżjoni jikkostitwixxu parti integrali minnha.
      2.   Fuq talba tal-Albanija jew tal-Unjoni Ewropea, l-Annessi jistgħu jkunu emendati b’deċiżjoni tal-Kunsill ta’ Stabbilizzazzjoni u ta’ Assoċjazzjoni.
      Artikolu 13
      Dħul fis-seħħ
      Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

         Magħmul fi …, …

               Għall-Kunsill ta’ Stabilizzazzjoni u ta’ Assoċjazzjoni

               Il-President

         (1)  ĠU L 107, 28.4.2009, p. 166.

         (2)  ĠU L 344, 29.12.2010, p. 1.

         (3)  ĠU L 166, 30.4.2004, p. 1.

         (4)  ĠU L 284, 30.10.2009, p. 1.

         ANNESS I

            LISTA TA’ BENEFIĊĊJI SPEĊJALI FI FLUS KONTANTI MHUX KONTRIBUTORJI TAL-ALBANIJA

         ANNESS II

            DISPOŻIZZJONIJIET SPEĊJALI GĦALL-APPLIKAZZJONI TAL-LEĠISLAZZJONI TAL-ALBANIJA


title: Deċiżjoni tal-Kunsill (UE) 2017/985 tat-8 ta' Awwissu 2016 li tavża lill-Portugall biex jieħu miżuri għat-tnaqqis tad-defiċit meqjus bħala neċessarju biex tiġi rrimedjata s-sitwazzjoni ta' defiċit eċċessiv

text:
               10.6.2017

               MT

               Il-Ġurnal Uffiċjali tal-Unjoni Ewropea

               L 148/42

         DEĊIŻJONI TAL-KUNSILL (UE) 2017/985
   tat-8 ta' Awwissu 2016
   li tavża lill-Portugall biex jieħu miżuri għat-tnaqqis tad-defiċit meqjus bħala neċessarju biex tiġi rrimedjata s-sitwazzjoni ta' defiċit eċċessiv
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(9) tiegħu,
   Wara li kkunsidra r-Rakkomandazzjoni mill-Kummissjoni Ewropea,
   Billi:

               (1)

               Skont l-Artikolu 126 tat-Trattat dwar il-Funzjonament tal-Unjoni Ewropea (TFUE), l-Istati Membri għandhom jevitaw defiċits eċċessivi tal-gvern.

               (2)

               Il-Patt ta' Stabbiltà u Tkabbir huwa bbażat fuq l-objettiv ta' finanzi sodi tal-gvern bħala mezz biex jissaħħu l-kundizzjonijiet għall-istabbiltà tal-prezzijiet u għal tkabbir qawwi u sostenibbli li jwassal għall-ħolqien tal-impjiegi. Il-Patt ta' Stabbiltà u Tkabbir jinkludi r-Regolament tal-Kunsill (KE) Nru 1467/97 (1), li kien adottat sabiex jgħin il-korrezzjoni fil-pront tad-defiċits eċċessivi tal-amministrazzjoni pubblika.

               (3)

               Fit-2 ta' Diċembru 2009, il-Kunsill iddeċieda, f'konformità mal-Artikolu 126(6) tat-TFUE, li fil-Portugall kien hemm defiċit eċċessiv u ħareġ rakkomandazzjoni biex dan jiġi kkoreġut sa mhux aktar tard mill-2013, f'konformità mal-Artikolu 126(7) tat-TFUE u mal-Artikolu 3 tar-Regolament (KE) Nru 1467/97. Wara t-talba mill-awtoritajiet Portugiżi għal assistenza finanzjarja mill-Unjoni, mill-Istati Membri li l-munita tagħhom hija l-euro u mill-Fond Monetarju Internazzjonali (FMI), il-Kunsill ta assistenza finanzjarja lill-Portugall (2). Il-Memorandum ta' Ftehim dwar il-Kundizzjonalità Speċifika tal-Politika Ekonomika (il-“Memorandum ta' Ftehim”) bejn il-Kummissjoni u l-awtoritajiet tal-Portugall ġie ffirmat fis-17 ta' Mejju 2011. Minn dakinhar 'l hawn, il-Kunsill indirizza żewġ Rakkomandazzjonijiet ġodda lill-Portugall (fid-9 ta' Ottubru 2012 u fil-21 ta' Ġunju 2013) fuq il-bażi tal-Artikolu 126(7) tat-TFUE, li estendew l-iskadenza għall-korrezzjoni tad-defiċit eċċessiv sal-2014 u sal-2015 rispettivament. Fiż-żewġ Rakkomandazzjonijiet, il-Kunsill qies li l-Portugall kien ħa azzjoni effettiva, iżda li kienu ġraw avvenimenti ekonomiċi negattivi mhux mistennija li kellhom konsegwenzi ħżiena kbar għall-finanzi tal-gvern (3).

               (4)

               Skont l-Artikolu 126(8) tat-TFUE, il-Kunsill iddeċieda fit-12 ta' Lulju 2016 li l-Portugall ma kienx ħa azzjoni effettiva b'reazzjoni għar-Rakkomandazzjoni tal-Kunsill tal-21 ta' Ġunju 2013.

               (5)

               Jekk id-dejta effettiva skont ir-Regolament (KE) Nru 479/2009 tindika li defiċit eċċessiv ma ġiex korrett minn Stat Membru parteċipanti fil-limiti ta' żmien speċifikati f'rakkomandazzjoni maħruġa taħt l-Artikolu 126(7) tat-TFUE, il-Kunsill għandu jieħu deċiżjoni minnufih taħt l-Artikolu 126(9) tat-TFUE.

               (6)

               It-tbassir tal-Kummissjoni għar-rebbiegħa tal-2016 jipprevedi rkupru moderat tal-ekonomija Portugiża. Fl-2016, il-PDG reali huwa previst li jikber b'1,5 % bl-istess ritmu tal-2015, xprunat l-aktar mid-domanda domestika, f'kuntest ta' żbilanċi makroekonomiċi li għadhom għolja. Il-konsum privat huwa mistenni li jitlef ir-ritmu fl-2016 minħabba taxxi indiretti ogħla u rkupru żgħir fl-inflazzjoni tal-prezzijiet tal-enerġija. L-irpiljar qawwi fil-konsum ta' oġġetti durabbli fl-ewwel nofs tal-2015 mhuwiex imbassar li jkompli fuq terminu medju minħabba li l-livelli li għadhom għolja tal-qgħad u tad-dejn huma previsti li se jibqgħu jagħmlu pressjoni għaż-żieda fuq it-tfaddil domestiku. L-investiment min-naħa tal-impriżi diġà naqqas il-pass b'mod sinifikanti matul it-tieni nofs tal-2015 u mhuwiex mistenni li jissokta f'qasir żmien bir-rata ta' tkabbir preċedenti tiegħu, minkejja rata ta' utilizzazzjoni tal-kapaċità relattivament għolja. L-investiment totali huwa mistenni li jżid xi ftit ir-ritmu fl-2017, appoġġat mill-fondi strutturali tal-UE, u mit-titjib fil-kundizzjonijiet ta' finanzjament. L-esportazzjonijiet huma mbassra li jikbru skont id-domanda barranija, iżda l-importazzjonijiet xorta huma mistennija li jkunu akbar mill-esportazzjonijiet. Minħabba f'hekk, il-kontribut tal-kummerċ nett għat-tkabbir tal-PDG huwa mbassar li jibqa' kemxejn negattiv minkejja li ħafna inqas milli kien fl-2015. L-inflazzjoni tal-HICP hija mistennija li tiżdied għal 0,7 % fl-2016, xprunata l-aktar minn taxxi indiretti ogħla. Filwaqt li żdiedu r-riskji ta' reviżjoni 'l isfel tal-prospettiva minn mindu ġie ppubblikat it-tbassir tar-rebbiegħa, id-dejta dwar l-ewwel trimestru tal-2016 u l-informazzjoni preliminari dwar it-tieni trimestru kumplessivament jikkonfermaw il-prospettiva tat-tbassir għall-bqija tas-sena.

               (7)

            Skont it-tbassir tal-Kummissjoni għar-rebbiegħa tal-2016, id-dejn tal-amministrazzjoni pubblika huwa mistenni li jonqos għal 2,7 % tal-PDG fl-2016. Il-Baġit tal-2016, li daħal fis-seħħ fil-31 ta' Marzu 2016, jimmira lejn defiċit ta' 2,2 % tal-PDG, li ġie kkonfermat fil-Programm ta' Stabbiltà tal-2016. Id-differenza bejn il-mira tal-gvern u t-tbassir tal-Kummissjoni hija dovuta għax-xenarju makroekonomiku inqas ottimist tal-Kummissjoni, li jwassal għal dħul aktar baxx mit-taxxa u għal infiq soċjali ogħla, kif ukoll għall-valutazzjoni aktar konservattiva tal-Kummissjoni tar-rendiment ta' xi miżuri ta' konsolidament, b'mod partikolari fir-rigward tal-iffrankar ippjanat fil-konsum intermedju u fi nfiq kurrenti ieħor. It-tbassir tal-Kummissjoni għar-rebbiegħa tal-2016 jbassar li d-defiċit tal-amministrazzjoni pubblika se jkompli jonqos għal 2,3 % tal-PDG fl-2017. It-titjib previst huwa fil-biċċa l-kbira marbut ma' operazzjoni ta' darba li tejbet id-defiċit, li kienet marbuta mal-irkupru mistenni tal-garanzija bankarja tal-Banco Privado Português (BPP), li kienet tiswa daqs
                   % tal-PDG. Permezz tal-aġġustament għal dan l-impatt baġitarju ta' darba, id-defiċit ikun previst li jilħaq 2,6 % tal-PDG fl-2017. Abbażi tal-valutazzjoni tal-Kummissjoni tar-rendimenti tal-miżuri indikati fil-Baġit tal-2016 u fil-Programm ta' Stabbiltà tal-2016, id-defiċit strutturali huwa mistenni li jonqos bi
                   % tal-PDG kull sena fl-2016 u fl-2017 skont it-tbassir tal-Kummissjoni għar-rebbiegħa tal-2016.

               (8)

               Il-proporzjon tad-dejn gross tal-amministrazzjoni pubblika mal-PDG fil-biċċa l-kbira stabbilizza ruħu matul il-perjodu 2013-2015, u laħaq 129,2 % fl-2013, 130,2 % fl-2014 u 129,0 % fl-2015. Meta jitqiesu l-aġġustamenti sinifikanti bejn il-fondi u l-flussi li jnaqqsu d-dejn fl-2016 u l-bilanċi pożittivi primarji li ma waqfux, it-tbassir tal-Kummissjoni għar-rebbiegħa tal-2016 jipprevedi li l-proporzjon tad-dejn se jonqos għal 126 % tal-PDG fl-2016, u sussegwentement għal 124,5 % tal-PDG fl-2017. Il-Portugall ma jidhirx li qiegħed jiffaċċa riskji konsiderevoli ta' stress fiskali fuq terminu qasir, filwaqt li sfidi fuq terminu qasir xorta waħda mhumiex esklużi (li jirriżultaw minn dejn pubbliku gross u nett, minn ħtiġijiet ta' finanzjament gross, mill-pożizzjoni netta tal-investiment internazzjonali, kif ukoll mil-livell u mill-bidla fil-kwota tas-self improduttiv jew ħtiġijiet ġenerali ta' kapital fis-sistema bankarja). Madankollu, fuq terminu medju, ir-riskji jidhru li huma sinifikanti minħabba l-istokk għoli ta' dejn u s-sensittività għolja tal-proporzjon tad-dejn għal żidiet possibbli fir-rati tal-imgħax u għal xokkijiet possibbli dovuti għal tkabbir nominali negattiv. Fuq terminu twil, sakemm jiġu ppreżervati b'mod konsistenti bilanċi primarji strutturali adegwati, ir-riskji tas-sostenibbiltà jidhru baxxi minħabba r-riformi tal-pensjonijiet implimentati fil-passat.

               (9)

               Taħt il-miżuri tal-politika fiskali meħuda fil-Baġit tal-2016, id-defiċit tal-amministrazzjoni pubblika jkun taħt it-3 % tal-PDG fl-2016. Madankollu, skont it-tbassir tal-Kummissjoni għar-rebbiegħa tal-2016, il-marġni ta' sikurezza kontra l-ksur tal-valur referenzjarju tat-Trattat huwa żgħir. Fl-isfond ta' inċertezzi kbar rigward l-iżviluppi ekonomiċi u baġitarji, il-miri baġitarji rrakkomandati għas-sena tal-korrezzjoni għandhom ikunu stabbiliti f'livell li huwa b'mod ċar taħt il-valur referenzjarju tat-Trattat ta' 3 % tal-PDG, sabiex tkun garantita korrezzjoni fit-tul tas-sitwazzjoni ta' defiċit eċċessiv sal-iskadenza mitluba.

               (10)

               Skont l-Artikolu 5 tar-Regolament (KE) Nru 1467/97, fid-Deċiżjoni tiegħu li tavża biex jittieħdu miżuri għat-tnaqqis tad-defiċit f'konformità mal-Artikolu 126(9) tat-TFUE, il-Kunsill għandu jitlob li l-Istat Membru jilħaq miri baġitarji annwali li, abbażi tat-tbassir li l-avviż huwa msejjes fuqu, ikunu konsistenti ma' titjib annwali minimu ta' minn tal-inqas 0,5 % tal-PDG bħala parametru referenzjarju, fil-bilanċ tiegħu aġġustat ċiklikament nett minn miżuri ta' darba jew temporanji. Billi dik id-Deċiżjoni tiġi adottata fit-tieni nofs tas-sena, u meta jitqiesu l-istimi attwali tal-Kummissjoni tat-tbassir tar-rebbiegħa, fl-2016 ikun garantit bilanċ strutturali bla tibdil sabiex jipprovdi biżżejjed marġni ta' sikurezza lejn korrezzjoni fit-tul tad-defiċit eċċessiv.

               (11)

               Għalhekk, perkors kredibbli u sostenibbli ta' aġġustament ikun jirrikjedi li l-Portugall jilħaq defiċit tal-amministrazzjoni pubblika ta' 2,5 % tal-PDG fl-2016, li huwa konsistenti ma' bilanċ strutturali bla tibdil fir-rigward tal-2015. Dawk il-miri baġitarji jikkunsidraw il-ħtieġa li jkun hemm kumpens għall-effetti indiretti tal-konsolidament fiskali fuq il-finanzi pubbliċi, minħabba l-impatt tiegħu fuq l-ekonomija inġenerali.

               (12)

               Il-mira tad-defiċit implikata mill-perkors ta' aġġustament propost ma tinkorporax il-possibbiltà tal-effett fiskali dirett ta' miżuri potenzjali ta' sostenn għall-banek fit-tieni nofs tal-2016. Dan għaliex hemm inċertezza kbira fir-rigward tal-implimentazzjoni effettiva u tal-irreġistrar f'termini ta' statistika ta' dawn il-miżuri, u għalhekk tal-impatt possibbli tagħhom fuq id-defiċit u fuq id-dejn. Kull miżura possibbli ta' sostenn għas-settur bankarju teħtieġ li timmira lejn li tillimita kemm jista' jkun l-impatt fiskali sabiex is-sostenibbiltà tad-dejn tkun żgurata.

               (13)

               Sabiex jinkisbu l-miri baġitarji implikati mill-perkors ta' aġġustament propost, miżuri addizzjonali ta' konsolidament b'impatt stmat ta' 0,25 % tal-PDG fl-2016 huma meqjusa bħala neċessarji, anki minħabba d-deterjorament strutturali identifikati fit-tbassir tal-Kummissjoni għar-rebbiegħa tal-2016. B'mod partikolari, il-Portugall għandu jimplimenta l-miżuri inklużi fil-Baġit tal-2016 kif ukoll il-mekkaniżmu ta' kontroll tan-nefqa fl-akkwist ta' oġġetti u servizzi, li bħalissa jissemma fil-Programm ta' Stabbiltà tal-2016. Ikun jinħtieġ li dan it-tfaddil ikun ikkumplimentat b'miżuri oħra ta' natura strutturali li jistgħu jiffukaw fuq il-lat tad-dħul bl-għan li jiżdied ir-rendiment tat-tassazzjoni indiretta billi titwessa' l-bażi tat-taxxa u jitnaqqas l-infiq tat-taxxa. Mod wieħed kif dan jista' jinkiseb ikun billi jiġi aġġustat l-użu li għadu mifrux tar-rati tal-VAT imnaqqsa.

               (14)

               Minbarra dan, il-Portugall għandu jsaħħaħ ir-riformi strutturali biex jittejbu l-kompetittività u t-tkabbir sostenibbli fuq terminu twil f'konformità mar-Rakkomandazzjonijiet tal-Kunsill indirizzati lill-Portugall fil-kuntest tas-Semestru Ewropew u b'mod partikolari dawk relatati mal-korrezzjoni tal-iżbilanċi makroekonomiċi eċċessivi tiegħu. B'mod partikolari, miżuri strutturali ulterjuri huma neċessarji sabiex tissaħħaħ ir-reżiljenza tal-finanzi pubbliċi tal-Portugall. L-implimentazzjoni f'waqtha u stretta tal-Liġi riveduta tal-Qafas tal-Baġit u tal-Liġi tal-Kontroll tal-Impenji kif ukoll titjib ulterjuri fil-ġbir tad-dħul u fil-kontroll tal-infiq jistgħu jikkontribwixxu b'mod sinifikanti biex tinkiseb u tinżamm pożizzjoni fiskali soda. Jinħtieġ li l-Portugall jippreżenta skeda ċara u jimplimenta passi biex jitħallsu kompletament l-arretrati u jtejjeb l-effiċjenza fis-sistema tal-kura tas-saħħa, biex inaqqas id-dipendenza tas-sistema tal-pensjonijiet fuq it-trasferimenti tal-baġit u biex jiżgura ffrankar fiskali fir-ristrutturar tal-intrapriżi tal-Istat.

               (15)

               Skont l-Artikolu 126(9) tat-TFUE, il-Kunsill jista', bħala parti mid-Deċiżjoni tiegħu li jagħti avviż taħt dik id-dispożizzjoni, jitlob lill-Istat Membru kkonċernat jippreżenta rapporti dwar l-isforz ta' aġġustament f'konformità ma' skeda speċifika ta' żmien. Skont l-Artikolu 5(1a) tar-Regolament (KE) Nru 1467/97, ir-rapport tal-Istat Membru għandu jinkludi l-miri għan-nefqa u għad-dħul tal-gvern u għandu jispeċifika l-miżuri ta' politika fiskali, sew min-naħa tan-nefqa, u sew minn dik tad-dħul, kif ukoll informazzjoni dwar l-azzjonijiet ta' politika li qegħdin jittieħdu b'reazzjoni għar-rakkomandazzjonijiet speċifiċi tal-Kunsill. Sabiex jiġi ffaċilitat il-monitoraġġ tal-iskadenza għall-konformità mar-rakkomandazzjonijiet inklużi f'din id-Deċiżjoni, kif ukoll l-iskadenza għall-korrezzjoni tad-defiċit eċċessiv, jinħtieġ li l-Portugall jippreżenta tali rapport sal-15 ta' Ottubru 2016, fl-istess żmien mal-Abbozz ta' Pjan Baġitarju tiegħu għall-2017.

               (16)

               Sal-istess skadenza tal-15 ta' Ottubru 2016, jinħtieġ li l-Portugall jippreżenta wkoll programm ta' sħubija ekonomika f'konformità mal-Artikoli 9(1) u 17(2) tar-Regolament (UE) Nru 473/2013 tal-Parlament Ewropew u tal-Kunsill (4). Il-programm ta' sħubija ekonomika għandu jiddeskrivi l-miżuri ta' politika u r-riformi strutturali meħtieġa biex tiġi żgurata korrezzjoni effettiva u dejjiema tad-defiċit eċċessiv, bħala żvilupp tal-programm nazzjonali ta' riforma u l-programm ta' stabbiltà, filwaqt li jqis kompletament ir-rakkomandazzjonijiet tal-Kunsill dwar l-implimentazzjoni tal-linji gwida integrati għall-politiki ekonomiċi u ta' impjieg.

               (17)

               Jinħtieġ ukoll li l-Portugall jirrapporta lill-Kummissjoni u lill-Kumitat Ekonomiku u Finanzjarju kif rikjest taħt l-Artikolu 10 tar-Regolament tal-Kunsill (UE) Nru 473/2013 f'konformità mal-ispeċifikazzjonijiet stipulati fir-Regolament ta' Delega tal-Kummissjoni (UE) Nru 877/2013 (5). Ir-rapport għandu jiġi ppreżentat għall-ewwel darba sal-15 ta' Jannar 2017 u kull tliet xhur minn dakinhar 'il quddiem,

         ADOTTA DIN ID-DEĊIŻJONI:
   Artikolu 1
   1.   Il-Portugall għandu jġib fi tmiemha l-qagħda preżenti ta' defiċit eċċessiv sal-2016.
   2.   Il-Portugall għandu jnaqqas id-defiċit tal-amministrazzjoni pubblika għal 2,5 % tal-PDG fl-2016. Din il-mira ma tinkludix l-impatt tal-effett dirett ta' sostenn potenzjali għall-banek. Dan it-titjib fid-defiċit tal-amministrazzjoni pubblika huwa konsistenti ma' bilanċ strutturali bla tibdil fir-rigward tal-2015, abbażi tat-tbassir tal-Kummissjoni għar-rebbiegħa tal-2016. Il-Portugall għandu juża wkoll kull qligħ mhux mistenni biex iżid ir-ritmu tat-tnaqqis tad-defiċit u tad-dejn.
   3.   Minbarra l-iffrankar diġà inkluż fit-tbassir tal-Kummissjoni għar-rebbiegħa tal-2016, il-Portugall għandu jadotta u jimplimenta kompletament miżuri ta' konsolidament li jammontaw għal 0,25 % tal-PDG fl-2016. B'mod partikolari, il-Portugall għandu jimplimenta kompletament il-miżuri ta' konsolidament inkorporati fil-Baġit tal-2016, inkluż il-kontroll addizzjonali tan-nefqa fl-akkwist ta' oġġetti u servizzi msemmija fil-Programm ta' Stabbiltà. Il-Portugall għandu jikkumplimenta dan l-iffrankar permezz ta' miżuri ulterjuri ta' natura strutturali biex jikseb l-isforz strutturali rakkomandat.
   4.   Il-Portugall għandu jkun lest jadotta miżuri ulterjuri f'każ li r-riskji għall-pjanijiet baġitarji jimmaterjalizzaw. Miżuri ta' konsolidament fiskali għandhom jiżguraw titjib dejjiemi fil-bilanċ tal-amministrazzjoni pubblika b'mod li jiffavorixxi t-tkabbir.
   5.   Biex jiġi żgurat titjib fit-tul tal-finanzi pubbliċi, il-Portugall għandu jimplimenta b'mod strett il-Liġi tal-Qafas tal-Baġit u l-Liġi tal-Kontroll tal-Impenji u jkompli jtejjeb il-ġbir tad-dħul u l-kontroll tan-nefqa. Il-Portugall għandu jippreżenta skeda ċara u jimplimenta passi biex iħallas kompletament l-arretrati u jtejjeb l-effiċjenza fis-sistema tal-kura tas-saħħa, biex inaqqas id-dipendenza tas-sistema tal-pensjonijiet fuq it-trasferimenti tal-baġit u biex jiżgura ffrankar fiskali fir-ristrutturar tal-intrapriżi tal-Istat.
   Artikolu 2
   Il-Kunsill jistabbilixxi l-iskadenza tal-15 ta' Ottubru 2016 sabiex il-Portugall jieħu azzjoni effettiva u biex jippreżenta rapport lill-Kunsill u lill-Kummissjoni dwar l-azzjoni meħuda b'reazzjoni għal din id-Deċiżjoni. Ir-rapport għandu jinkludi l-miri għan-nefqa u d-dħul tal-gvern u jispeċifika l-miżuri diskrezzjonarji kemm fuq in-naħa tan-nefqa kif ukoll fuq dik tad-dħul, u wkoll informazzjoni dwar l-azzjonijiet li qegħdin jittieħdu f'konformità mal-Artikolu 1(5).
   Artikolu 3
   Din id-Deċiżjoni hija indirizzata lir-Repubblika Portugiża.

      Magħmul fi Brussell, it-8 ta' Awwissu 2016.

            Għall-Kunsill

            Il-President

         M. LAJČÁK

      (1)  Regolament tal-Kunsill (KE) Nru 1467/97 tas-7 ta' Lulju 1997 dwar li titħaffef u li tiġi ċċarata l-implimentazzjoni tal-proċedura ta' defiċit eċċessiv (ĠU L 209, 2.8.1997, p. 6).

      (2)  Deċiżjoni ta' Implimentazzjoni tal-Kunsill Nru 2011/344/UE tat-30 ta' Mejju 2011 dwar l-għoti ta' assistenza finanzjarja tal-Unjoni lill-Portugall (ĠU L 159, 17.6.2011, p. 88).

      (3)  Id-dokumenti kollha relatati mal-proċedura ta' defiċit eċċessiv tal-Portugall jinsabu hawnhekk: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Regolament (UE) Nru 473/2013 tal-Parlament Ewropew u tal-Kunsill tal-21 ta' Mejju 2013 dwar dispożizzjonijiet komuni għall-monitoraġġ u l-valutazzjoni tal-abbozzi tal-pjani baġitarji u l-iżgurar tal-korrezzjoni tad-defiċit eċċessiv tal-Istati Membri fiż-żona tal-euro (ĠU L 140, 27.5.2013, p. 11).

      (5)  Regolament ta' Delega tal-Kummissjoni (UE) Nru 877/2013 tas-27 ta' Ġunju 2013 li jissupplimenta r-Regolament (UE) Nru 473/2013 tal-Parlament Ewropew u tal-Kunsill dwar dispożizzjonijiet komuni għall-monitoraġġ u l-valutazzjoni tal-abbozzi tal-pjanijiet baġitarji u l- iżgurar tal-korrezzjoni tad-defiċit eċċessiv tal-Istati Membri fiż-żona tal-euro (ĠU L 244, 13.9.2013, p. 23).


title: Deċiżjoni tal-Kummissjoni tad- 29 ta’ Novembru 2011 li taħtar il-membri tal-grupp ta’ esperti għal pariri tekniċi dwar l-Iskema tal-Frott fl-Iskejjel

text:
               30.11.2011

               MT

               Il-Ġurnal Uffiċjali tal-Unjoni Ewropea

               C 349/7

         DEĊIŻJONI TAL-KUMMISSJONI
   tad-29 ta’ Novembru 2011
   li taħtar il-membri tal-grupp ta’ esperti għal pariri tekniċi dwar l-Iskema tal-Frott fl-Iskejjel
   2011/C 349/05
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni 2009/986/KE tat-18 ta’ Diċembru 2009 li tistabbilixxi l-grupp ta’ esperti għal pariri tekniċi dwar l-Iskema tal-Frott fl-Iskejjel (1), u b'mod partikolari l-Artikolu 4 tagħha,
   Billi:

               (1)

               Il-Kummissjoni stabbilixxiet grupp ta’ esperti indipendenti u ddefinixxiet il-kompiti u l-istruttura tiegħu bid-Deċiżjoni 2009/986/UE.

               (2)

               F’konformità mal-Artikolu 4(2)(c) tad-Deċiżjoni 2009/986/UE, ġiet ippubblikata sejħa għall-applikazzjonijiet fuq is-sit tal-Internet tad-Direttorat Ġenerali tal-Agrikoltura u l-Iżvilupp Rurali tal-Kummissjoni u f'Il-Ġurnal Uffiċjali tal-Unjoni Ewropea
                   (2) Abbażi ta’ dawk l-applikazzjonijiet u filwaqt li jkun osservat ir-rekwiżit tal-ġbir, l-ipproċessar u l-pubblikazzjoni tad-dejta personali rilevanti skont id-dispożizzjonijiet tar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward tal-ipproċessar ta' data (dejta) personali mill-istituzzjonijiet u l-korpi tal-Komunità u dwar il-movement liberu ta' dak id-data (dejta) (3), il-Kummissjoni għandha taħtar membri tal-grupp tal-esperti minn speċjalisti li għandhom esperjenza rilevanti,

         IDDEĊIDIET KIF ĠEJ:
   Artikolu 1
   1.   Il-kandidati li ġejjin, permezz ta’ dan qedgħin jinħatru bħala membri permanenti tal-grupp ta’ esperti għal perjodu ta’ tliet snin li jiġġedded u li jibda jgħodd mid-data tal-adozzjoni:

               —

               Saida Barnat

               —

               Margherita Caroli

               —

               Bela Franchini

               —

               Victoria Anna Kovacs

               —

               Athena Linos

               —

               Charles Fergus Lowe

               —

               Mario Mazzocchi

               —

               Bent Egberg Mikkelsen

               —

               Loes Neven

               —

               Martine Padilla

         2.   Il-kandidati li ġejjin, permezz ta’ dan qedgħin jinħatru bħala membri supplenti tal-grupp ta’ esperti għal perjodu ta’ tliet snin li jiġġedded u li jibda jgħodd mid-data tal-adozzjoni:

               —

               Alessandra Bordoni

               —

               Michele Cecchini

               —

               Inken Birte Christoph

               —

               Piero Ferrari

               —

               Susana González Manzano

               —

               Michael Kenneth Heasman

               —

               Vaios Karathanos

               —

               Chrystalleni Lazarou

               —

               Yannis Manios

               —

               Timothy (Tim) Marsch

               —

               Morten Kromann Nielsen

               —

               Andrea Pezzana

               —

               Ana Isabel Rito

               —

               Aileen Robertson

               —

               Inge Tetens

               —

               Antonia Trichopoulou

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha u għandha tapplika sal-31 ta' Diċembru 2014.

      Magħmul fi Brussell, id-29 ta’ Novembru 2011.

            Għall-Kummissjoni

         Dacian CIOLOȘ

            Membru tal-Kummissjoni

      (1)  ĠU L 338, 19.12.2009, p. 99.

      (2)  ĠU C 296, 30.10.2010, p. 25.

      (3)  ĠU L 8, 12.1.2001, p. 1.


title: Id-Deċiżjoni tal-Kommissjoni tat-28 ta’ April 1987 Dwar il-lista ta’ stabbilimenti fl-Istati Uniti ta’ l-Amerka approvati għall-iskop ta’ importazzjoni ta’ laħam frisk fil-Komunità

text:
Avviż Legali Importanti

|

31987D0257

Official Journal L 121 , 09/05/1987 P. 0046 - 0049 Finnish special edition: Chapter 3 Volume 23 P. 0131  Swedish special edition: Chapter 3 Volume 23 P. 0131

		Id-Deċiżjoni tal-Kommissjonitat-28 ta’ April 1987Dwar il-lista ta’ stabbilimenti fl-Istati Uniti ta’ l-Amerka approvati għall-iskop ta’ importazzjoni ta’ laħam frisk fil-Komunità(87/257/KEE)IL-KOMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi tas-saħħa ta’ l-ispezzjoni veterinarja ma l-importazzjoni ta’ l-annimali ta’ l-ifrat u majjal u laħam frisk minn pajjiżi terzi [1], kif l-aħħar emendata bid-Direttiva 87/64/KEE [2], u partikolarment Artikoli 4(1) u 18 (1) tagħha,Billi l-istabbilimenti f’pajjiżi terzi ma jistgħux ikunu awtorizzati li jesportaw laħam frisk jekk ma jkunux konformi mal-kondizzjonijiet rali u speċjali stabbiliti fid-Direttiva 72/462/KEE;Billi l-Istati Uniti ta’ l-Amerka bagħtet, bi qbil ma’ Artikolu 4(3) tad-Direttiva 72/462/KEE, lista ta’ l-istabbilimenti awtorizzati biex jesportaw lejn il-Komunità;Billi, fuq il-bażi ta’ l-ewwel ispezzjoni, l-ebda stabbiliment ma kien iġġudikat sodisfaċenti u d-Deċiżjoni tal-Kommissjoni 86/189/KEE [3] ipprojbixxiet lill-Istati Membri, fuq il-bażi ta’ Komunita’, milli jimpurtaw laħamfrisk minn stabbilimenti fl-Istati Uniti ta’ l-Amerka, waqt li ħalliet lill-dawk l-Istati Membri li l-leġislazzjoni nazzjonali tagħhom kienet hekk tippermetti, li ma jinnterrompux il-kummerċ eżistenti mal-istabbilimenti proponuti mill-awtoritajiet Amerikani għall-perjodu ta’ seba’ xhur;Billi, wara eżaminazzjoni mill-ġdid ta’ l-istabbilimenti, arranġamenti transizzjonali kienu estiżi sad-29 ta’ April 1987 bid-Deċiżjoni tal-Kommissjoni 87/14/KEE [4] tkun tkun korrispondenti mad-dħul fis-seħħ tar-regoli emendati tal-Kommunita; billi ż-żmien ta’ l-għeluq għad-dħul fil-Komunità ta’ laħam minn dawn l-istabbilimenti hija t-22 ta’ Mejju 1987;Billi spezzjoni oħra imwettqa skond Artikolu 5 tad-Direttiva 72/462/KEE u Artikolu 2(1) tad-Deċiżjoni tal-Kommissjon 86/474/KEE ta’ l-11 ta’ Settembru 1986 dwar l-implimentazzjoni ta’ l-ispezzjonijiet fil-post li għandhom isiru fuq il-post fir-rigward ta’ l-importazzjoni ta’ annimali ta’ l-ifrat u majjal u laħam frisk minn pajjiżi mhux membri [5], uriet li l-istandard ta’ ċerti stabbilimenti tjieb u jista’ għalhekk ikun ikkunsidrat bħal sodisfaċenti;Billi jistgħu għalhekk dawn jistgħu jkunu imniżżla fil-lista inizjali ta’ stabbilimenti awtorizzati biex jesportaw lejn il-Komunità;Billi fil-każ ta’ stabbilimenti oħra proposti mill-Istati Uniti ta’ l-Amerka għandhom ikunu eżaminat mill-ġdid fuq il-bażi ta’ l-informazzjoni addizzjonali fir-rigward ta’ l-istandard ta’ l-iġjene tagħhom u l-kapaċità tagħhom li jadottaw malajr għal-leġislazzjoni tal-Komunità;Billi, biex tkun evitata kull waqfa f’daqqa ta’ kummerċ, dawn l-istabbilimenti jistgħu ikunu awtorizzati temporanjament mid-29 ta’ April 1987 biex jesportaw laħam frisk lejn dawk l-Istati Membri li jkunu lesti li jaċċettawhom;Billi se jkun għalhekk meħtieġ li tkun eżaminata mill-ġdid u, jekk meħtieġ, emendata tad-Deċiżjoni fid-dawl ta’ miżuri meħuda għal dan l-iskop u għat-titjieb magħmul;Billi l-miżuri li hemm provvediment dwarhom f’din id-Deċiżjoni huma skond l-opinjoni tal-Kumitat Veterinarju Permanenti,ADOTTAT DIN ID-DEĊIŻJONIArtikolu 11. L-istabbilimenti fl-Istati Uniti ta’ l-Amerka li jidhru fl-Anness ta’ hawn huma hawnhekk approvati għall-importazzjoni ta’ laħam frisk fil-Komunità skond l-Anness imsemmi.2. Il-merkanzija mportata mill-istabbilimenti elenkati fl-Anness għandhom jibqgħu suġġetti għal provvedimenti veterinarji tal-Komunità elenkati x’imkien ieħor;.Artikolu 2Mingħajr preġudizzju għad-dispożizzjonijiet tad-Deċiżjoni 86/189/KEE, wara d-29 ta’ April 1987 u sal-31 ta’ Diċembru 1987, l-Istati Membri jitgħu jawtorizzaw l-importazzjoni ta’ laħam frisk li ġej minn stabbilimenti li jidhru fil-lista li se tintbagħat mill-Kommissjoni lill-Istati Membri.Artikolu 3L-Istati Membri għandhom jipprojbixxu l-importazzjoni tal-laħam frisk li ġej minn stabbilimenti mhux imsemmija f’Artikoli 1 jew 2.Artikolu 4Din id-Deċiżjoni għandha tkun riveduta u jekk meħtieġ emendata qabel il-31 ta’ Diċembru 1987.Artikolu 5Din id-Deċiżjoni hija ndirizzata lill-Istati Membri.Magħmula fi Brussel, fit-28 ta’ April 1987.Għall-KummissjoniFrans AndriessenViċi-President[1] ĠU L 302, tal-31.12.1972, p. 28.[2] ĠU L 34, tal-5.2.1987, p. 52..[3] ĠU L 140, tas-27.5.1986, p. 30.[4] ĠU L 51, ta’ l-20.2.1987, p. 55.[5] ĠU L 279, tat-30.9.1986, p. 55.--------------------------------------------------ANNESSLISTA TA' STABBILIMENTIApprovazzjoni Nru | Stabbilimenti/Indirizz | Kategorija |SL | CP | CS | B | S/G | P | SP | SR |1-30 | New Orleans Inspection Service Inc., New Orleans, LA | | | × | | | | | |1-113 | US Cold Storage, Philadelphia, PA | | | × | | | | | |1-149 | C W Storage, Albany, NY | | | × | | | | | |1-162 | Americold, Fogelsville, PA | | | × | | | | | |1-183 | Blue Grass Inspection Service, Philadelphia, PA | | | × | | | | | |1-195 | Rosenberger's Cold Storage Inc., Hatfield, PA | | | × | | | | | |1-305 | Georgia Ports Authority, Savannah, GA | | | × | | | | | |1-320 | South Carolina State Ports Authority, North Charleston, SC | | | × | | | | | |1-333 | Diamond Distribution Center, Newark, DE | | | × | | | | | |1-335 | Service Cold Storage, Miami, FL | | | × | | | | | |1-346 | Primliks, Miami, FL | | | × | | | | | |382G | Smithfield Packing Co., Norfolk, VA | | | × | | | | | |413 | Lundy Packing, Clinton, NC | × | × | | | | × | | |511 | Rocco Further Processing, Timberville, VA | × | × | | | × | | | |553 | Standard Meat Co., Forth Worth, TX | | × | | × | | | | |589 | United Beef Co. Inc., Boston, MA | | × | | × | | | | |E-713 | Central Nebraska Packing Inc., North Platte, NE | × | × | | | | | × | |1198 | Omaha Steaks International Inc., Omaha, NE | | × | | × | | × | | |2444 | Strauss Bros Packing Co. Inc., Hales Corners, WI | × | × | | × | | | | |3001 | Capitol Cold Storage, San Antonia, TX | | | × | | | | | |3056 | Termicol Inc., Wallula, WA | | | × | | | | | |3131 | Worthington Freezer Warehouse Company, Worthington, MN | | | × | | | | | |3136 | Fairmont Refrigerated Service Co., Fairmont, MN | | | × | | | | | |3149 | L & B Corporation, Des Moines, IA | | | × | | | | | |3150 | Beatrice Cold Storage Warehouse, Denver, CO | | | × | | | | | |3158 | Freezer Services Inc., Amarillo, TX | | | × | | | | | |3161 | United Monument Refrigeration Service, Indianapolis, IN | | | × | | | | | |3164 | Americold Corporation, Boston, MA | | | × | | | | | |3170 | Logansport Refrig Services, Logansport, IN | | | × | | | | | |3190 | American Freezer Services Inc., Fremont, NE | | | × | | | | | |3198 | L & B Corporation, Denison, IA | | | × | | | | | |3215 | Napoleon Warehouse Inc., Napoleon, OH | | | × | | | | | |3216 | Freezer Services Inc. of Texas, Garden City, KS | | | × | | | | | |3229 | Iowa Beef Processors Inc., Emporia, KS | | | × | | | | | |3245 | United Refrigerated Services, Marshall, MO | | | × | | | | | |3256 | Nobel Inc., Denver, CO | | | × | | | | | |3261 | Rosenberger's Cold Storage Inc., Hatfield, PA | | | × | | | | | |3273 | Central Nebraska Packing Inc., North Platte, NE | | | × | | | | | |3338 | Millard Warehouse, Iowa City, IA | | | × | | | | | |3363 | Millard Warehouse (L & B Corp), Friona, TX | | | × | | | | | |3396 | Americold, Bettendorf, IA | | | × | | | | | |3398 | Millard Warehouse, Grand Island, NE | | | × | | | | | |3407 | Bell Cold Storage, St Paul, MN | | | × | | | | | |3475 | Atlas Warehouse Cold Storage, Green Bay, WI | | | × | | | | | |3512 | Inland Storage Dist Center, Kansas City, KS | | | × | | | | | |3552 | Cloverleaf Cold Storage Co. (No 2), Sioux City, IA | | | × | | | | | |3562 | L & B Corporation, Lincoln, NE | | | × | | | | | |3610 | Millard Cold Storage, Dodge City, KS | | | × | | | | | |3688 | Newport St Paul Cold Storage, Newport, MN | | | × | | | | | |3722 | Des Moines Cold Storage Co. Inc., Des Moines, IA | | | × | | | | | |3738 | Artesian Ice and Cold Storage Co., St Joseph, MO | | | × | | | | | |3747 | Nordic Warehouses Inc., Benson, NC | | | × | | | | | |3748 | Sioux City Cold Storage, Sioux City, IA | | | × | | | | | |3854 | Merchants Refrigerating Co., Vinita Park, MO | | | × | | | | | |3860 | Central Storage and Warehouse Inc., Eau Claire, WI | | | × | | | | | |3871 | York Cold Storage Co., York, NE | | | × | | | | | |3910 | United States Cold Storage, East Peoria, IL | | | × | | | | | |3935 | Millard Warehouse, Omaha, NE | | | × | | | | | |3942 | Wilkerson Cold Storage, Lubbock, TX | | | × | | | | | |E-4816 | Great Western Meat Co., Morton, TX | × | × | | | | | × | |6543 | Savannah Cold Storage, Savannah, GA | | | × | | | | | |E-8861 | Amfran Packing Co., Plainfield, CT | × | × | | | | | × | |8904 | Bell Cold Storage, St Paul, MN | | | × | | | | | |E-9910 | Cavalier Export Co., Evington, VA | × | × | | | | | × | |--------------------------------------------------


title: 2010/480/PESK: Deċiżjoni tal-Kumitat Politiku u ta' Sigurtà EUMM Georgia/1/2010 tat- 3 ta’ Settembru 2010 li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Ġeorġja, EUMM Georgia

text:
               4.9.2010

               MT

               Il-Ġurnal Uffiċjali tal-Unjoni Ewropea

               L 234/16

         DEĊIŻJONI TAL-KUMITAT POLITIKU U TA' SIGURTÀ EUMM Georgia/1/2010
   tat-3 ta’ Settembru 2010
   li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Ġeorġja, EUMM Georgia
   (2010/480/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/736/PESK tal-15 ta' Settembru 2008 dwar il-Missjoni ta' Monitoraġġ tal-Unjoni Ewropea fil-Ġeorġja EUMM Georgia (1), u b'mod partikolari l-Artikolu 10(1) tagħha,
   Billi:

               (1)

               Taħt l-Artikolu 10(1) tal-Azzjoni Konġunta 2008/736/PESK, il-Kunsill awtorizza lill-Kumitat Politiku u ta' Sigurtà (minn hawn 'il quddiem il-“KPS”), f'konformità mal-Artikolu 38 tat-Trattat, biex jieħu d-deċiżjonijiet rilevanti għall-finijiet ta' kontroll politiku u direzzjoni strateġika tal-Missjoni ta' Monitoraġġ tal-Unjoni Ewropea fil-Ġeorġja, EUMM Georgia (minn hawn 'il quddiem “EUMM Georgia”), inkluża d-deċiżjoni biex jinħatar Kap tal-Missjoni.

               (2)

               Fis-16 ta’ Settembru 2008, fuq proposta mis-Segretarju Ġenerali/Rappreżentant Għoli, il-KPS ħatar, bid-Deċiżjoni EUMM Georgia/1/2008 (2), lis-Sur Hansjörg HABER bħala Kap tal-Missjoni tal-EUMM Georgia sal-15 ta' Settembru 2009.

               (3)

               Fil-31 ta' Lulju 2009, fuq proposta mis-Segretarju Ġenerali/Rappreżentant Għoli, il-KPS adotta d-Deċiżjoni EUMM Georgia/1/2009 (3) li estendiet il-mandat tas-Sur Hansjörg HABER bħala Kap tal-Missjoni tal-EUMM Georgia sal-15 ta' Settembru 2010.

               (4)

               Fit-30 ta' Ġunju 2010, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona li l-KPS jestendi l-mandat tas-Sur Hansjörg HABER bħala Kap tal-Missjoni tal-EUMM Georgia għal sena addizzjonali, jiġifieri sal-15 ta' Settembru 2011,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Hansjörg HABER bħala Kap tal-Missjoni ta' Monitoraġġ tal-Unjoni Ewropea fil-Ġeorġja, EUMM Georgia huwa b'dan estiż sal-15 ta' Settembru 2011.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-3 ta’ Settembru 2010.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 248, 17.9.2008, p. 26.

      (2)  ĠU L 319, 29.11.2008, p. 79.

      (3)  ĠU L 214, 19.8.2009, p. 40.


title: Id-Deċiżjoni tal-Kunsill tad-9 ta' Marzu 1998 fuq il-konklużjoni, f'isem il-Komunitajiet Ewropej, tal-Konvenzjoni tal-Ġnus Magħquda biex tkun kumbattuta d-deżertifikazzjoni f'pajjiżi affettwati serjament minn nixfa u/jew deżertifikazzjoni, b'mod partikolari fl-Afrika

text:
Avviż Legali Importanti

|

31998D0216

Official Journal L 083 , 19/03/1998 P. 0001 - 0002

		Id-Deċiżjoni tal-Kunsilltad-9 ta' Marzu 1998fuq il-konklużjoni, f'isem il-Komunitajiet Ewropej, tal-Konvenzjoni tal-Ġnus Magħquda biex tkun kumbattuta d-deżertifikazzjoni f'pajjiżi affettwati serjament minn nixfa u/jew deżertifikazzjoni, b'mod partikolari fl-Afrika(98/216/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 130r (4) u l-Artikolu 130y, flimkien ma' l-Artikolu 228(2), l-ewwel sentenza u (3), l-ewwel paragrafu tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],billi l-Kummissjoni pparteċipat f'isem il-Komunità fin-negozjati għall-preparazzjoni ta' Konvenzjoni internazzjonali biex tkun kumbattuta d-deżertifikazzjoni bi qbil mal-mandat konferit lilha mill-Kunsill;billi dik il-Konvenzjoni kienet iffirmata f'isem il-Komunità f'Pariġi nhar l-14 ta' Ottubru 1994;billi l-għan ta' dik il-Konvenzjoni hu li tkun kumbattuta d-deżertifikazzjoni u li jkunu mtaffijin l-effetti tan-nixfa f'dawk il-pajjiżi li jesperjenzaw nixfa u/jew deżertifikazzjoni serja/i, b'mod partikolari fl-Afrika, permezz ta' azzjoni effettiva fil-livelli kollha, b'appoġġ mill-koperazzjoni internazzjonali u mill-arranġamenti ta' sħubija, fil-qafas ta' approċċ integrat bil-ħsieb li jingħata kontribut biex jintlaħaq żvilupp sostenibbli f'postijiet affettwati;billi d-deżertifikazzjoni hija problema maġġuri ambjentali kkawżata minn interazzjonijiet komplessi bejn fatturi fiżiċi, bioloġiċi, politiċi, soċjali, kulturali u ekonomiċi;billi l-Komunità adottat miżuri, inklużi atti leġislattivi, u tappoġġa inizjattivi fl-oqsma regolati mill-Konvenzjoni u għandha d-dmir li tafferma u li żżomm mar-rabta tagħha f'dawn l-oqsma f'livell internazzjonali;billi l-politika tal-Komunità fuq l-Ambjent tikkontribwixxi għall-promozzjoni, f'livell internazzjonali, ta' miżuri maħsuba biex jittrattaw kwistjonijiet ambjentali reġjonali jew globali, inkluża d-deżertifikazzjoni;billi l-politika tal-Komunità fuq koperazzjoni ta' żvilupp tinkoraġġixxi l-iżvilupp sostenibbli ekonomiku u soċjali fil-pajjiżi li għadhom qed jiżviluppaw, b'mod partikolari dawk l-aktar żvantaġġati fosthom, u l-qerda tal-faqar fil-pajjiżi li għadhom qed jiżviluppaw, tnejn mill-għanijiet li l-Konvenzjoni tipprova tilħaq ukoll;billi l-Konvenzjoni tinkludi dispożizzjonijiet biex tgħin fit-twaqqif ta' inizjattivi għall-protezzjoni ta' l-ambjent u b'hekk tikkumbatti d-deżertifikazzjoni fin-naħa ta' fuq tal-Mediterran; billi, għalhekk, miżuri bħal dawn għandhom jgħinu biex jittrattaw kwistjonijiet ambjentali reġjonali;billi l-politika ta' riċerka xjentifika u teknoloġika tal-Komunità tikkontribwixxi b'mod sinifikanti għall-konservazzjoni ta' l-ambjent u l-qerda tad-deżertifikazzjoni, b'mod speċjali permezz tal-programmi speċifiċi tagħha għall-koperazzjoni xjentifika u teknoloġika ma' pajjiżi terzi, u anki permezz ta' attivitajiet ta' bidla globali tal-programm Ambjentali u tal-Klima;billi l-konklużjoni tal-Konvenzjoni tista' tiġi kkunsidrata għall-adozzzjoni futura ta' miżuri li għandhom x'jaqsmu ma' inizjattivi speċifiċi fil-qasam ta' l-iżvilupp ekonomiku u soċjali;billi, skond l-oqsma tal-kompetenzi rispettivi tagħhom, il-Komunità u l-Istati Membri jikkoperaw ma' pajjiżi terzi u ma' l-organizzazzjonijiet internazzjonali rilevanti;billi l-Istati Membri kollha diġa' kkonkludew il-Konvenzjoni billi ddepożitaw l-istrumenti ta' ratifika tagħhom;billi l-konklużjoni tal-Konvenzjoni mill-Komunità se tgħin biex jintlaħqu l-għanijiet stabbiliti fl-Artikolu 130a, 130b u 130u tat-Trattat,IDDEĊIEDA DAN LI ĠEJ:Artikolu 1Il-Konvenzjoni tal-Ġnus Magħquda biex tikkumbatti d-deżertifikazzjoni f'dawk il-pajjiżi li jesperjanzaw nixfa u/jew deżertifikazzjoni serja/i, b'mod partikolari fl-Afrika, hija hawnhekk approvata f'isem il-Komunità.It-test sħiħ tal-Konvenzjoni u d-dikjarazzjoni tal-kompetenzi previsti fl-Artikolu 34(2) u (3) ta' dik il-Konvenzjoni huma annessi ma' din id-Deċiżjoni.Artikolu 2Il-President tal-Kunsill hu hawnhekk awtorizzat li jaħtar il-persuna/i li għandha/hom il-poter li jiddepożita/w l-istrument tar-ratifika tal-Konvenzjoni mas-Segretarju Ġenerali tal-Ġnus Magħquda, bi qbil ma' l-Artikolu 34 tal-Konvenzjoni.Din/dawn il-persuna/i għandha/hom fl-istess ħin jiddepożita/w id-dikjarazzjoni tal-kompetenzi annessi ma' din id-Deċiżjoni.Artikolu 3Il-pożizzjoni li għandha tiġi adottata mill-Komunità fil-Konferenza tal-Partijiet, fejn dak il-korp huwa msejjaħ biex jadotta deċiżjonijiet li għandhom effett legali, għandha tiġi adottata mill-Kunsill li jaġixxi b'maġġoranza kwalifikata fuq proposta mill-Kummissjoni.Il-Komunità għandha tkun rappreżentata fil-Konferenza tal-Partijiet mill-Kummissjoni fil-każ ta' affarijiet li jaqgħu taħt il-poteri tal-Komunità.Artikolu 4Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmul fi Brussel, fid-9 ta' Marzu 1998.F'isem il-KunsillIl-PresidentG. Brown[1] ĠU C 299, 30.09.1997, p. 1.[2] ĠU C 339, ta' l-10.11.1997.--------------------------------------------------